als_Latn dik_Latn sag_Latn
Temat Kryesore
- Vetëm një ditë pas takimit në kryeministri, kreu i ekzekutivit Rama dhe kryeparlamentari Meta u takuan sërish këtë herë në selinë e Kuvendit
Vetëm një ditë pas takimit në kryeministri, kreu i ekzekutivit Rama dhe kryeparlamentari Meta u takuan sërish këtë herë në selinë e Kuvendit. Takimi kokë më kokë mes kryeministrit Edi Rama dhe kryetarit të Kuvendit Meta solli në fokus vijimin e negociatave për ndarjen e zonave dhe kandidatëve për zgjedhjet lokale të 21 Qershorit.
Menjëhërë pasi mbylli takimin me Ramën, kryeparlamentari Meta mblodhi grupin parlamentar të LSI-së. Pas akuzave të deputetit Tom Doshi, Meta zhvilloi një takim për rreth 1 orë me ministrat dhe deputetët e forcës politike që ai drejton. Ajo që u bë me dije është fakti se ky ka qenë një nga takimet rutinë të grupit parlamentar të kësaj force poltike.
Ndërsa në qendër të diskutimeve ka qenë seanca e sotme parlamentare dhe debatet e forta që priten të ndodhin mes LSI-së dhe Partisë Demokratike. Kjo pasi opozita ka dorëzuar mocion për shkarkimin e Metës, pas deklaratës së Doshit se kreu i Kuvendit ka paguar një person që ta eliminojë atë dhe deputetin demokrat Mëhill Fufi.
Depueti i LSI-së Vangjel Tavo, në përfundim të takimit, tha, në një prononcim të shkurtër për mediat, se takimi ishte për të biseduar mbi rendin e ditës të seancës plenare të së enjtes dhe debatet e forta që priten në parlament pas deklaratave publike të deputetit të përjashtuar Tom Doshi se kryeparlamentari Meta ka paguar për vrasjen e tij.
Takimi vjen vetëm pak orë pas takimit kokë më kokë që pati me kryeministrin Edi Rama me në fokus vijimin e negociatave për ndarjen e zonave dhe kandidatëve për zgjedhjet lokale të 21 Qershorit. Kjo është e mërkura e katërt që dy aleatët e mëdhenj të mazhorancës takohen, ku ashtu si edhe ne bisedat e mëparshme, në fokus kanë qenë zgjedhjet lokale.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn